A vereség a kurucok hadmozdulatait nem változtatta meg, folytatták a lengyel határra való visszavonulásukat. Amikor Rákóczi június 13-án a határ előtti utolsó lengyel faluba érkezett egy rosszul felszerelt (nagyjából minden második embernek volt puskája), kis létszámú (kb. 200 gyalogos, 50 lovas), csatában megvert csapatot talált. Velük kezdte meg a szabadságharcot, miután június 16-án Magyarországra érkezett.